Държавен вестник, бр. 56, 2025 г., стр. 5

БРОЙ  56	
Д Ъ Р Ж А В Е Н  В Е С Т Н И К 	
СТР.  5  
2. определя стратегическите цели и приори­
тети на политиката в областта на енергетиката 
в рамките на своите правомощия, организира 
и координира разработването на стратегии и 
програми за постигането им; 
3. обсъжда политиката в областта на енер­
гетиката с работодателските организации, 
синдикатите, бизнес асоциациите и неправи­
телствените организации и осигурява активно­
то взаимодействие с тях при разработването, 
контрола и наблюдението на отделни програми 
и проекти за осъществяване на политиката; 
4. провежда енергийна политика, насоче­
на към енергийно развитие на страната, при 
ефективно използване на енергията и енергий­
ните ресурси и задоволяване потребностите 
на обществото от електрическа и топлинна 
енергия, природен газ, нефтопродукти и твърди 
горива въз основа на прогнозните енергий­
ни баланси и в съответствие с приетата от 
Народното събрание Стратегия за устойчиво 
енергийно развитие на Република България; 
5. разработва, провежда и контролира из­
пълнението на политиката за насърчаване на 
енергийната ефективност и използването на 
енергия от възобновяеми източници; 
6. провежда държавната политика по от­
ношение на сигурността на снабдяването с 
електрическа енергия и с природен газ; 
7. определя необходимите нови мощности 
за производство на електрическа енергия и 
прави предложения за изграждане на ядрена 
централа;
8. разработва и осъществява правителстве­
ната политика за развитие на конкурентен и 
финансово стабилен енергиен пазар и интегри­
рането му в регионалните енергийни пазари 
и в Общия енергиен пазар на Европейския 
съюз (ЕС); 
9. участва в разработването, организира­
нето, координирането и контрола по изпъл­
нението на държавната политика от компе­
тентността му, произтичаща от членството 
на Република България в ЕС;
10. ръководи разработването и осъществява 
политиката на Министерството за участие в 
програми и проекти, финансирани със средства 
от ЕС, международни финансови институции 
и други донори; 
11. представлява Република България пред 
международните органи и организации в 
област­та на енергетиката, изпълнява и коор­
динира изпълнението на задълженията на Ре­
публика България, произтичащи от членството 
є в международните органи и организации; 
12. осъществява нормативно установените 
му правомощия като орган на управление 
на Държавно предприятие „Радиоактивни 
отпадъци“; упражнява правата на държавата 
като собственик на капитала в едноличните 
търговски дружества с държавно участие в 
капитала; упражнява правата на държавата 
като акционер или съдружник в търговските 
дружества с държавно участие в капитала; 
преструктурира държавното участие в капи­
тала на търговските дружества от системата 
на енергетиката;
13. провежда държавната политика в об­
ластта на управлението на радиоактивните 
отпадъци;
14. разработва и внася за приемане от 
Министерския съвет Стратегия за управление 
на отработеното ядрено гориво и на радио­
активните отпадъци; 
15. провежда държавната политика в област­
та на геоложките изследвания и управлението 
на подземните богатства с цел устойчивото 
развитие на страната, националната сигур­
ност и привличането на инвеститори, като 
извършва действията, предвидени в Закона 
за подземните богатства (ЗПБ); 
16. осъществява контрол по опазването на 
земните недра чрез рационално използване на 
подземните богатства при търсенето, проуч­
ването, добива и първичната им преработка 
и управление на минните отпадъци от тези 
дейности; 
17. разработва и внася за приемане от 
Министерския съвет Национална стратегия 
за развитие на минната индустрия; 
18. управлява Националния геоложки фонд 
и Националното скално-фондово хранилище; 
19. организира набирането, поддържането 
в актуално състояние и съхраняването на 
данните по чл. 32, ал. 1, т. 1 от Закона за 
кадастъра и имотния регистър, както и съз­
даването и поддържането на специализирани 
карти, регистри и информационна система 
за разрешенията за търсене и проучване и 
за проучване, откритията и находищата на 
подземни богатства, предоставените конце­
сии за добив на подземни богатства и разре­
шителните за управление на съоръжения за 
минни отпадъци; 
20. организира поддържането на Национа­
лен баланс на запасите и ресурсите на под­
земни богатства за всички видове подземни 
богатства по Закона за подземните богатства 
и издава удостоверения за регистрирани от­
крития на находища; 
21. прави оценка на наличния капацитет за 
съхранение на въглероден диоксид на терито­
рията на Република България, в континентал­
ния шелф и в изключителната икономическа 
зона на Черно море или на отделни части от 
нея и прави предложения пред Министер­
ския съвет за одобряване на разрешения за 
проучване и на разрешения за съхранение на 
въглероден диоксид в земните недра;